
Ime škole:
Industrijsko-obrtnička škola Virovitica
Lokacija:
Virovitica
O nama:
Industrijsko-obrtnička škola Virovitica osnovana je 1903. Rad u školi organiziran je u dvije smjene. Škola je u proteklom periodu na raznim natjecanjima postigla zapažene rezultate. Na državnim natjecanjima do sada smo osvojili devet (9) prvih mjesta, deset (10) drugih mjesta i dva (2) treća mjesta. Organizirali smo više regionalnih i državnih natjecanja u našoj školi. Za svoj rad u odgoju i obrazovanju primili smo brojne nagrade i priznanja. Osobito smo ponosni na  Ministrovo priznanje koje je škola dobila 2003. godine i plaketu Zlatne ruke Hrvatske obrtničke komore koju smo primili iste godine. 
Djelatnost Škole je: redovito obrazovanje učenika za stjecanje srednje stručne spreme, obrazovanje učenika s teškoćama u razvoju, srednjoškolsko obrazovanje odraslih. Redovito obrazovanje učenika za stjecanje srednje stručne spreme, obrazovanje učenika s teškoćama u razvoju i srednjoškolsko obrazovanje odraslih odvija se prema dobivenim odobrenjima ministarstva nadležnog za poslove obrazovanja. 
Škola obrazuje učenike za sljedeća zanimanja prema obrazovnim sektorima:
A.) 3-GODIŠNJI OBRTNIČKI PROGRAMI - JEDINSTVENI MODEL (C-JMO)
[bookmark: _Hlk19610940]ŠUMARSTVO, PRERADA I OBRADA DRVA - stolar (šifra programa: 121113)
GRADITELJSTVO I GEODEZIJA - zidar (šifra programa: 133153)
STROJARSTVO, BRODOGRADNJA I METALURGIJA - tokar (šifra programa: 013153), strojobravar (šifra programa: 013553), instalater grijanja i klimatizacije (šifra programa: 013653), vodoinstalater (šifra programa: 013853), autolimar (šifra programa: 014053), automehaničar (šifra programa: 014253)
ELEKTROTEHNIKA I RAČUNALSTVO - elektromehaničar (šifra programa: 042353)             
OSOBNE, USLUGE ZAŠTITE I DRUGE USLUGE - frizer (šifra programa: 250353)
B.) 3-GODIŠNJI STRUKOVNI INDUSTRIJSKI I SRODNI PROGRAMI (B)
STROJARSTVO, BRODOGRADNJA I METALURGIJA - CNC operater/CNC operaterka (šifra programa: 012703)
POLJOPRIVREDA, PREHRANA I VETERINA (B) - cvjećar (šifra programa: 081403)
C.) 4-GODIŠNJI STRUKOVNI PROGRAMI (C)
OSOBNE, USLUGE ZAŠTITE I DRUGE USLUGE - kozmetičar 4-god. (šifra programa: 250204), frizer DO 4-god., eksperimentalni program (šifra programa: 440354)

D.) POSEBNI PROGRAMI ZA UČENIKE S TEŠKOĆAMA U RAZVOJU (D)
ŠUMARSTVO, PRERADA I OBRADA DRVA - pomoćni stolar (šifra programa: 128193)
TURIZAM I UGOSTITELJSTVO - pomoćni kuhar i slastičar (šifra programa: 078193)
Povijest škole:
Industrijsko-obrtnička škola nastala je transformacijom Centra za odgoj i usmjereno obrazovanje u zasebne škole 1991. godine.
Prema mreži škola koje je utvrdilo Ministarstvo prosvjete i kulture Republike Hrvatske i pisanom materijalu koje je Ministarstvo prosvjete i kulture Republike Hrvatske dostavilo pod nazivom “Upisi i mreža škola” od 22. travnja 1991. godine utvrđeno je da se učenici upisuju od 1. rujna 1991. godine (školske godine 1991./92.) u prvu godinu obrazovanja prema vrstama škola.
Početak obrazovanja za obrtnička zanimanja u Virovitici veže se za godinu 1903., kada je osnovana Šegrtska škola u Virovitici. Dana 17. ožujka 1903. godine, Kraljevska zemaljska vlada, Odio za bogoštovlje i nastavu, odobrila je otvorenje Šegrtske škole u Virovitici (objavljeno u Glasniku Vlade 31. ožujka 1903. godine). Iz ovih je razloga Industrijsko-obrtnička škola Virovitica, kao slijednik Šegrtske škole, odlukom Nastavničkog vijeća, 17. ožujak odredila za Dan škole.
INDUSTRIJSKO-OBRTNIČKA ŠKOLA VIROVITICA osnovana je 9. srpnja 1991. godine. Osnivač škole je Skupština općine Virovitica. Kod Trgovačkog suda u Bjelovaru škola je registrirana 23. rujna 1992. godine (oznaka i broj rješenja Us-35/92).
Od školske godine 2000./2001. do šk. g. 2002./2003. Industrijsko-obrtnička škola imala je razredne odjele i u Područnom odjelu u Pitomači.
Industrijsko-obrtnička škola ravnopravno s Tehničkom školom Virovitica (koja je nositelj prava) koristi prostor školske zgrade i zemljište oko školske zgrade te opremu bivšeg CUO Virovitica prema zaključenom ugovoru između Tehničke i Industrijsko-obrtničke škole.
Uvjeti upisa:
Školska godina 2020./2021.
	Program
	Opis programa
	Potreban dokument za upis
	Posebni uvjeti upisa/bodovni prag

	Autolimar - JMO (014053) 3 g.
	Popravlja i po potrebi izrađuje dijelove automobilskih okvira i karoserija, teretnih vozila, autobusa, prikolica i dr. te radi na poslovima njihove montaže i demontaže. Autolimar u servisima popravlja oštećene dijelove automobilskih karoserija ili ih zamjenjuje novima. 
	Liječnička svjedodžba medicine rada

	Nema

	Automehaničar - JMO (014253) 
3 g.
	Popravlja i održava motorna vozila u servisnim i remontnim radionicama, servisima proizvođača automobila i u obrtničkim radionicama. Glavni poslovi automehaničara su održavanje, popravci pojedinih sklopova i motora s unutarnjim izgaranjem i sustavom prijenosa snage, te generalni remonti vozila. 
	Liječnička svjedodžba medicine rada

	Nema

	CNC operater/ CNC operaterka (012703) IG 3 g.
	CNC operater radi u tvrtkama strojne obrade, u pogonima održavanja i proizvodnje strojnih dijelova i uređaja. Obrazovanjem za ovo zanimanje stječu se kompetencije za samostalno obavljanje poslova i radnih zadataka rukovanja klasičnim i numerički upravljanim alatnim strojevima (NUAS) u proizvodnji kao i izradi strojnih dijelova pri remontu strojeva i uređaja. 
	Liječnička svjedodžba medicine rada

	Nema

	Cvjećar (081403) IG 3 g.
	Pribavlja, oblikuje, aranžira i prodaje sve vrste cvijeća te svakodnevno brine o uzgoju cvijeća i ukrasnog bilja do trenutka prodaje. Izrađuje cvjetne aranžmane, bukete i vijence po narudžbi ili za neposrednu prodaju, koristeći se pri tome elementima oblikovanja cvjetnog aranžmana, tehničkim pomagalima i dekorativnim dodacima. 
	Potvrda nadležnoga školskog liječnika
	Nema

	Elektromehaničar - JMO (042353) 
3 g.
	Izrađuje i montira dijelove za elektrouređaje, vrši popravke te ispituje njihovu ispravnost. Područje rada prvenstveno uključuje popravak električnih aparata za kućanstvo (hladnjaka, zamrzivača, strojeva za pranje posuđa i rublja, sušilica, miksera, glačala i dr.). Montira i održava pokretne stepenice i dizala.
	Liječnička svjedodžba medicine rada

	Nema

	Frizer - JMO (250353) 3 g.
	Pruža usluge oblikovanja i njege kose te uređivanja brade i brkova klijenata. Također, izrađuje vlasulje i umetke za kosu, pruža usluge bojanja trepavica i obrva. Frizer njeguje i uređuje kosu klijenata kroz sljedeće postupke: pranje, šišanje, bojanje, kovrčanje i oblikovanje. 
	Liječnička svjedodžba medicine rada

	Nema

	Instalater grijanja i klimatizacije - JMO (013653) 
3 g.
	Montira, održava, nadzire rad i servisira sustave za grijanje i klimatizaciju. Postavlja, nadzire, održava i popravlja toplinske uređaje za centralno, plinsko ili električno grijanje (grijaća tijela, kotlove, crpke, cijevi, sigurnosne dijelove i dr.) kao i centralne sisteme klimatizacije (motore, kompresore, termostate, svjećice i dr.). 
	Liječnička svjedodžba medicine rada

	Nema

	Kozmetičar  (250204) 4 g.
	Pruža usluge uljepšavanja i njegovanja kože lica i tijela, oblikovanja tijela te korektivnog i dekorativnog šminkanja. Poslovi koje obavlja kozmetičar ovise o vrsti kozmetičkog tretmana. Osim čišćenja kože lica i tijela, radi se i na uklanjanju, odnosno smanjivanju bora, strija i suvišnih dlačica.
	Potvrda nadležnoga školskog liječnika
	Nema

	Stolar - JMO (121113) 3 g.
	Izrađuje, ugrađuje, postavlja, popravlja i održava masivni i pločasti namještaj te građevnu stolariju (prozore, vrata, stubišta, ograde, krovne nadstrešnice i dr.). Također, oblaže stropove i podove te izrađuje pregradne stijene. Stolar može raditi i na restauraciji i rekonstrukciji namještaja ili se baviti oplemenjivanjem namještaja furnirom i letvicama. 
	Liječnička svjedodžba medicine rada

	Nema

	Strojobravar - JMO (013553) 
3 g.
	Sastavlja nove strojeve i uređaje te održava postojeće; izrađuje pojedine elemente stroja, ustanovljava kvarove te obavlja manje popravke. Sastavlja elemente za prijenos snage i okretaja (remenske prijenosnike, lančanike), hidraulične uređaje, crpke, ugrađuje osovine, zupčanike, brtvila, izrađuje kanale za podmazivanje i dr. 
	Liječnička svjedodžba medicine rada

	Nema

	Tokar - JMO (013153) 3 g.
	Radi na poslovima održavanja i rukovanja tokarskim strojem i izrađuje elemente za strojeve i alate (osovine, vretena, matice, klipovi, ventili, vijci, prsteni, spiralne opruge i dr). Osim izrade elemenata za strojeve i alate, može se specijalizirati za drvotokarenje i izradu oblih dijelova od drveta (npr. dijelovi za ograde, namještaj i sl.) ili gotovih uporabnih i ukrasnih predmeta.
	Liječnička svjedodžba medicine rada

	Nema

	Vodoinstalater - JMO (013853) 
3 g.
	Izrađuje, montira i popravlja elemente instalacija i uređaja koji omogućavaju siguran dotok vode od glavnog voda do trošila. Radi na izradi i pripremi elemenata instalacija i uređaja za ugradnju, obavlja pripremne radove na objektu za izvođenje vodovodnih instalacija, poslove montaže i priključivanja sustava za pripremu tople vode, solarnih sustava, dezinfekcije mreže i spajanja cjevovoda za odvod otpadnih voda. 
	Liječnička svjedodžba medicine rada

	Nema

	Zidar - JMO (133153) 3 g.
	Obavlja poslove zidanja pojedinačnih elemenata građevine i njihovog povezivanja u stabilnu konstrukciju. Postavlja temelje, gradi zidove, stupove, stropove, mostove, betonira ceste, tunele i sl. Također postavlja hidroizolaciju, kanalizaciju, otvore za vrata i prozore te obavlja druge zidarske poslove. 
	Liječnička svjedodžba medicine rada

	Nema


Fotografija:
Fotografiju pošaljite izdvojeno, a ne u wordu kako bi se sačuvala kvaliteta. Molimo vas samo fotografije na koja polažete autorska prava i koje se smiju slobodno koristiti
Video: 
https://www.youtube.com/watch?v=Z0aD-Bqimvo&feature=youtu.be
http://ss-industrijskoobrtnicka-vt.skole.hr/
Kontakt podaci :
Adresa škole : Zbora narodne garde 29, 33 000 Virovitica
Broj telefona: 033 800 233
Mail škole: ios.vtc@ss-industrijskoobrtnicka-vt.skole.hr
Oib škole: 64647839312
Link na web stranicu škole: http://ss-industrijskoobrtnicka-vt.skole.hr/
Aktivnosti u školi:
Unutar redovne nastave u školi se puno pažnje posvećuje svakom učeniku. Na taj način omogućujemo stjecanje širih, dubljih i specifičnih znanja te razvoj sposobnosti prema učenikovim razvojnim mogućnostima i osobnim sklonostima. Izvannastavne aktivnosti su prilagođene mogućnostima škole i interesu naših učenika. Posebno su aktivni u radu Učeničke zadruge Marljive ruke i sudjelovanju na raznim sajmovima inovacija.
Posebnosti škole:
Učenici imaju priliku sudjelovati u Erasmus +  projektnim aktivnostima škole i dodatno usavršavati svoje praktične vještine.

Poslati obrazac na skole@srednja.hr

